Ελεγχος της λειτουργικότητας των κυττάρων Sertoli σε υπογόνιμους άνδρες
Creators: name: Πολυχρόνου, Πάρις Ι.
Publisher: name: Aristotle University of Thessaloniki
Year: 2007
Subjects: Ανασταλτίνη-β
Inhibin-b

description: Σκοπός. H ανασταλτίνη-β (Inh-β) παράγεται στα κύτταρα Sertoli ελέγχοντας με αρνητικό παλίνδρομο μηχανισμό την έκκριση της FSH. Ο ρόλος της Inh-β στη διερεύνηση της ανδρικήςυπογονιμότητας δεν έχει πλήρως διευκρινισθεί. Σκοπός της εργασίας ήταν ο προσδιορισμός των βασικών και των μετά διέγερση επιπέδων της Inh-β σε υπογόνιμους άνδρες και μάρτυρες καθώς και η συσχέτιση τους με τα ευρήματα της FNA όρχεων. Ασθενείς και Μέθοδοι. Σε 67 υπογόνιμους και 29 μάρτυρες διενεργήθηκε βασικός ορμονικός έλεγχος και δυναμική δοκιμασία Sertoli (EFSERT: προσδιορισμός επιπέδων Inh-β προ και μετά 24 και 48 ώρες από τη χορήγηση 300 IU rhFSH). Σε 54 από τους υπογόνιμους άνδρες διενεργήθηκε FNA όρχεων. Αποτελέσματα. Βρέθηκε στατιστικά σημαντική διαφορά μεταξύ των υπογόνιμων ανδρών και μαρτύρων όσον αφορά τα βασικά (55,8 ± 51,2 έναντι 115,7 ± 54,0 pg/mL, αντίστοιχα, p &lt; 0,001) αλλά όχι τα διεγερμένα επίπεδα Inh-β (64,6 ± 71,8 έναντι 69,7 ± 23,6 pg/mL, p = ΜΣ στις 24 ώρες και 63,3 ± 79,2 έναντι 87,9 ± 25,1 pg/mL, p = ΜΣ στις 48 ώρες). Υπήρξε σημαντική συσχέτιση μεταξύ των βασικών επιπέδων Inh-β και των αποτελεσμάτων της FNA (r =0,475, p &lt;0,01). Η επιφάνεια κάτω της καμπύλης ROC ως προς την ανεύρεση σπερματοζωαρίων στην FNA, ήταν 0,663 για την FSH και 0,725 για την Inh-β με τον ουδό των 54 pg/mL να εμφανίζει ευαισθησία 59% και ειδικότητα 86%. Εφαρμόζοντας τη μέθοδο της πολλαπλής γραμμικής παλινδρόμησης χρησιμοποιώντας το αποτέλεσμα της FNA ως εξαρτημένη μεταβλητή ενώ την ηλικία, το μέγεθος των όρχεων, την FSH, την T και τις βασικές τιμές της Inh-β ως ανεξάρτητες μεταβλητές, όλες οι ανεξάρτητες μεταβλητές απορρίφθηκαν από το τελικό μοντέλο με την εξαίρεση της Inh-β η οποία φαίνεται ότι ερμηνεύει το 30% των αποτελεσμάτων της FNA (r2 = 0,308, p &lt; 0,001). Συμπεράσματα. Τα βασικά επίπεδα ορού της Inh-β φαίνεται να αποτελούν σημαντική διαγνωστική παράμετρο στην ανδρική υπογονιμότητα, καθώς αντανακλούν τις εφεδρείες των κυττάρων Sertoli και εμφανίζουν σημαντική συσχέτιση με την κυτταρολογική εικόνα. Από την άλλη, η εκτίμηση των εφεδρειών των κυττάρων Sertoli όπως προκύπτει από το EFSERT δε φαίνεται να προσφέρει επιπλέον πληροφορίες στη διαγνωστική και θεραπευτική προσέγγιση του υπογόνιμου άνδρα
description: Objective. Inhibin-β (Inh-β) is produced by Sertoli cells and controls FSH secretion through a negative feedback mechanism. The role of Inh-β as a diagnostic tool in Male infertility is not fully elucidated. The aim of this study was to investigate the clinical value of basal and stimulated serum Inh-β levels as a marker of Sertoli cell function and as a predictor of the recovery of sperm in FNA performed in subfertile men. Design. We studied 67 subfertile men through basal hormonal as well as dynamic Sertoli-cell test (EFSERT: serum Inh-β levels before and 24 h and 48 h after administration of 300 IU rhFSH intramuscularly). Fifty-four of the subfertile men underwent testicular Fine Needle Aspiration (FNA). Twenty-nine young healthy men were used as a control group. Results. There was significant difference between subfertile and control men regarding the basal (55,8 ± 51,2 vs. 115,7 ± 54,0 pg/mL respectively, p &lt; 0,001) but not the stimulated Inh-β levels (64,6 ± 71,8 vs. 69,7 ± 23,6 pg/mL, p = NS at 24h and 63,3 ± 79,2 vs. 87,9 ±25,1 pg/mL, p = NS at 48h). There was significant correlation between basal Inh-β levels and FNA findings (r = -0.475, p &lt; 0.01). Area Under Curve in a Receiver Operating Characteristic curve was higher for Inh-β than FSH (0.725 vs. 0.663 respectively) for prediction of sperm retrieval in a single testicular FNA with a threshold of Inh-β 54 pg/mL having a sensitivity of 59% and a specificity of 86%. Conducting a stepwise multiple regression analysis setting FNA results as the dependent parameter and mean testicular volume, FSH, T and basal serum Inh-b as the independent parameters, all independent parameters were excluded in the final model with the exception of basal serum Inh-β levels, which seem to explain only 30% of FNA results (r2 = 0,308, p &lt; 0,001). Conclusion. Basal serum Inh-β levels seem to constitute an important diagnostic parameter in Male subfertility, as they reflect both Sertoli cell function and testicular cytology better than FSH levels